Document ID: 31991R2568

Reference:
EUR-Lex - 31991R2568 - LV
Svarīgs juridisks paziņojums
|
31991R2568
Oficiālais Vēstnesis L 248 , 05/09/1991 Lpp. 0001 - 0083 Speciālizdevums somu valodā: Nodaļa 3 Sējums 38 Lpp. 0174  Speciālizdevums zviedru valodā: Nodaļa 3 Sējums 38 Lpp. 0174
Komisijas Regula (EEK) Nr. 2568/91(1991. gada 11. jūlijs)par olīveļļas un olīvu izspaidu eļļas īpašībām un attiecīgajām analīzes metodēmEIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 3577/90 [2] un jo īpaši tās 35.a pantu,tā kā Regulas Nr. 136/66/EEK pielikumā ir aprakstīta un definēta olīveļļa un olīvu izspaidu eļļa, ko tirgo katrā dalībvalstī, Kopienas iekšējā tirgū un tirdzniecībā ar trešām valstīm;tā kā, lai atšķirtu dažādu veidu eļļas, būtu jādefinē katras eļļas fizikālās un ķīmiskās īpašības un neapstrādātas olīveļļas organoleptiskās īpašības, lai garantētu attiecīgo produktu tīrību un kvalitāti, neskarot citus pastāvošos noteikumus;tā kā dažādu veidu eļļas īpašības būtu jānosaka vienveidīgi visā Kopienā; tā kā šajā nolūkā būtu jāizstrādā Kopienas metodes ķīmiskai analīzei un organoleptiskai novērtēšanai; tā kā būtu jāatļauj pārejas posmā izmantot citas dalībvalstīs piemērojamās analīzes metodes ar nosacījumu, ka, pastāvot rezultātu atšķirībai, kopējā metode ir izšķirošā;tā kā olīveļļas fizikālo un ķīmisko īpašību un analīzes metožu definīcija ir saistīta ar kombinētās nomenklatūras 15. nodaļas papildu piezīmju grozījumiem;tā kā neapstrādātas eļļas organoleptisko īpašību novērtēšana ietver atlasītu un apmācītu degustētāju žūriju izveidi;tā kā tādēļ būtu jānosaka šādu struktūru izveidei vajadzīgais laika posms; tā kā, ņemot vērā grūtības, ar ko dažas dalībvalstis sastapsies, izveidojot degustētāju žūrijas, būtu jāatļauj izmantot citu dalībvalstu žūrijas;tā kā, lai nodrošinātu olīvu izspaidu importam piemērojamās maksājumu sistēmas pareizu darbību, būtu jānosaka vienota metode eļļas satura noteikšanai šajos produktos;tā kā, lai nekaitētu tirdzniecībai, ir jāparedz, ka ierobežotu laika posmu drīkst tirgot eļļu, kas ir iepakota pirms šīs regulas stāšanās spēkā;tā kā ir jāatceļ Komisijas Regula (EEK) Nr. 1058/77 [3], kurā jaunākie grozījumi izdarīti ar Regulu (EEK) Nr. 1858/88 [4];tā kā Eļļas un tauku pārvaldības komiteja nav iesniegusi atzinumu tās priekšsēdētāja noteiktajā termiņā,IR PIEŅĒMUSI ŠO REGULU.1. pants1. Eļļu, kuras īpašības atbilst šīs regulas I pielikuma 1., 2. un 3. punktā noteiktajām īpašībām, uzskata par neapstrādātu olīveļļu Regulas Nr. 136/66/EEK pielikuma 1. punkta a), b) un c) apakšpunkta nozīmē.2. Eļļu, kuras īpašības atbilst šīs regulas I pielikuma 4. punktā noteiktajām īpašībām, uzskata par neapstrādātu lampantes olīveļļu Regulas Nr. 136/66/EEK pielikuma 1. punkta d) apakšpunkta nozīmē.3. Eļļu, kuras īpašības atbilst šīs regulas I pielikuma 5. punktā noteiktajām īpašībām, uzskata par rafinētu olīveļļu Regulas Nr. 136/66/EEK pielikuma 2. punkta nozīmē.4. Eļļu, kuras īpašības atbilst šīs regulas I pielikuma 6. punktā noteiktajām īpašībām, uzskata par tīru olīveļļu Regulas Nr. 136/66/EEK pielikuma 3. punkta nozīmē.5. Eļļu, kuras īpašības atbilst šīs regulas I pielikuma 7. punktā noteiktajām īpašībām, uzskata par olīvu izspaidu eļļu Regulas Nr. 136/66/EEK pielikuma 4. punkta nozīmē.6. Eļļu, kuras īpašības atbilst šīs regulas I pielikuma 8. punktā noteiktajām īpašībām, uzskata par olīvu izspaidu eļļu Regulas Nr. 136/66/EEK pielikuma 5. punkta nozīmē.7. Eļļu, kuru īpašības atbilst šīs regulas I pielikuma 9. punktā noteiktajām īpašībām, uzskata par olīvu izspaidu eļļu Regulas Nr. 136/66/EEK pielikuma 6. punkta nozīmē.2. pants1. Eļļas īpašības, kas paredzētas I pielikumā, nosaka saskaņā ar turpmāk izklāstītajām analīzes metodēm:- brīvas taukskābes, ko izsaka kā oleīnskābes procentus, nosaka ar II pielikumā izklāstīto metodi,- peroksīda skaitli nosaka ar III pielikumā izklāstīto metodi,- alifātiskos spirtus nosaka ar IV pielikumā izklāstīto metodi,- sterīnu saturu nosaka ar V pielikumā izklāstīto metodi,- eritrodiolu un uvaolu nosaka ar VI pielikumā izklāstīto metodi,- piesātinātās taukskābes triglicerīdu 2. stāvoklī nosaka ar VII pielikumā izklāstīto metodi,- trilinoleīna saturu nosaka ar VIII pielikumā izklāstīto metodi,- spektrofotometriskajai analīzei izmanto IX pielikumā izklāstīto metodi,- taukskābju sastāvu nosaka ar X A un X B pielikumā izklāstīto metodi,- gaistošos halogenētos šķīdinātājus nosaka ar XI pielikumā izklāstīto metodi,- neapstrādātas olīveļļas organoleptisko īpašību novērtēšanai izmanto XII pielikumā izklāstīto metodi,- lai gūtu pierādījumus, ka ir izdarīta rafinēšana, izmanto XIII pielikumā izklāstīto metodi.2. Organoleptiskās īpašības novērtē laborants, attiecīgā gadījumā palīdzot speciālistam, saskaņā ar procedūru, kas aprakstīta XII pielikumā minētajās piezīmēs par degustāciju. Ja analīze uzrāda īpašības, kas atšķiras no īpašībām, kuras izriet no produkta apraksta, paraugu pārbauda degustētāju žūrija saskaņā ar XII pielikuma noteikumiem.Jebkuru otro analīzi izdara žūrija saskaņā ar minētajiem nosacījumiem.Lai novērtētu organoleptiskās īpašības saistībā ar darbībām, kas attiecas uz intervences sistēmu, degustētāju žūrija šo novērtēšanu izdara saskaņā ar XII pielikuma noteikumiem.3. pantsLīdz 1992. gada 31. oktobrim 2. pantā paredzēto analīzes metožu ieviešana nekavē dalībvalstis izmantot citas pārbaudītas un zinātniski pamatotas metodes ar nosacījumu, ka tiek atļauta brīva tādu produktu aprite, kurus atzīst par atbilstīgiem spēkā esošiem noteikumiem, kas reglamentē Kopienas metodes. Pirms citu metožu izmantošanas attiecīgās dalībvalstis par tām informē Komisiju.Ja ar kādu no citām metodēm iegūst rezultātu, kas atšķiras no parastās metodes rezultāta, noteicošais ir ar parasto metodi iegūtais rezultāts.4. pants1. Organoleptisko īpašību novērtēšanai dalībvalstis izveido apmācītu un atlasītu degustētāju žūrijas saskaņā ar XII pielikumā izklāstītās metodes noteikumiem.2. Ja dalībvalsts sastopas ar grūtībām, izveidojot žūriju savā teritorijā, tā var izmantot tādas žūrijas pakalpojumus, kas darbojas citā dalībvalstī.5. pantsKombinētās nomenklatūras 15. nodaļas 2., 3. un 4. papildu piezīmi aizstāj ar XIV pielikuma papildu piezīmēm.6. pants1. Raušu un citu olīveļļas ieguves izspaidu (KN kodi 23069011 un 23069019) eļļas saturu nosaka ar XV pielikumā izklāstīto metodi.2. Šā panta 1. punktā minēto eļļas saturu izsaka eļļas svara procentos no sausā materiāla svara.7. pantsAttiecībā uz tādu nevēlamu vielu klātbūtni, kas nav minētas XI pielikumā, piemēro Kopienas noteikumus.8. pants1. Dalībvalstis paziņo Komisijai par pasākumiem, kas veikti, lai īstenotu šo regulu.2. Dalībvalstis katra pusgada sākumā nosūta Komisijai paziņojumu par analītiskajiem datiem, kas attiecas uz iepriekšējā pusgadā izdarītajām analīzēm.Rezultātus izskata Eļļas un tauku pārvaldības komiteja saskaņā ar Regulas Nr. 136/66/EEK 39. pantā izklāstīto kārtību.9. pantsAr šo ir atcelta Regula (EEK) Nr. 1058/77.10. pants1. Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.Tomēr XII pielikumā izklāstīto metodi piemēro no 1992. gada 1. janvāra, ja vien darbības neattiecas uz intervences sistēmu.2. Šo regulu nepiemēro olīveļļai un olīvu izspaidu eļļai, kas ir iepakota pirms šīs regulas stāšanās spēkā un laista tirgū līdz 1992. gada 31. oktobrim.Šī regula ir saistoša kopumā un tieši piemērojama visās dalībvalstīs.Briselē, 1991. gada 11. jūlijāKomisijas vārdā —Komisijas loceklisRay Mac Sharry[1] OV L 172, 30.9.1966., 3025./66. lpp.[2] OV L 353, 17.12.1990., 23. lpp.[3] OV L 128, 24.5.1977., 6. lpp.[4] OV L 166, 1.7.1988., 10. lpp.--------------------------------------------------PIELIKUMIKopsavilkums| | Lpp. |I pielikums | Olīveļļas īpašības … | 372 |II pielikums | Brīvu taukskābju noteikšana … | 374 |III pielikums | Peroksīda skaitļa noteikšana … | 376 |IV pielikums | Alifātisko spirtu noteikšana, izmantojot gāzu hromatogrāfiju ar kapilāro kolonnu … | 378 |V pielikums | Sterīnu sastāva un satura noteikšana, izmantojot gāzu hromatogrāfiju ar kapilāro kolonnu … | 383 |VI pielikums | Eritrodiola un uvaola noteikšana … | 391 |VII pielikums | Piesātināto taukskābju noteikšana triglicerīdu 2. stāvoklī … | 393 |VIII pielikums | Trilinoleīna sastāva noteikšana … | 397 |IX pielikums | Spektrofotometriskie pētījumi ultravioletajā spektrā … | 401 |XA pielikums | Taukskābju metilesteru analīze ar gāzu hromatogrāfiju … | 405 |XB pielikums | Taukskābju metilesteru pagatavošana … | 413 |XI pielikums | Gaistošo halogenēto šķīdinātāju noteikšana olīveļļā … | 417 |XII pielikums | Neapstrādātas olīveļļas organoleptiskā novērtēšana … | 418 |XIII pielikums | Pierādījumi, ka ir izdarīta rafinēšana … | 444 |XIV pielikums | Kombinētās nomenklatūras 15. nodaļas 2., 3. un 4. papildu piezīme … | 446 |XV pielikums | Eļļas saturs olīvu izspaidās … | 449 |XVI pielikums | Joda skaitļa noteikšana … | 451 |--------------------------------------------------

Summary:
Olīveļļas analīze
Olīveļļas analīze
 
KOPSAVILKUMS:
Regula (EEK) Nr. 2568/91 par olīveļļas un olīvu izspaidu eļļas īpašībām un attiecīgajām analīzes metodēm
Deleģētā regula (ES) 2018/1096, ar ko attiecībā uz prasībām par noteiktām norādēm olīveļļas marķējumā groza Īstenošanas regulu (ES) Nr. 29/2012
KĀDS IR ŠO REGULU MĒRĶIS?
Eiropas Komisijas Regulā (EEK) Nr. 2568/91 ir noteikti konkrēti raksturlielumi, kas attiecināmi uz katru olīveļļas kategoriju, un analīžu veidi, ko izmanto, lai noteiktu atbilstību. Tajā ir izklāstītas arī kontroles prasības ES dalībvalstīm. Ar Komisijas Deleģēto regulu (ES) 2018/1096 (skatīt deleģētos aktus) pārskata atsevišķas norādes olīveļļas marķējumā, kas attiecas uz skābumu un ražas novākšanas gadu.
SVARĪGĀKIE ASPEKTI
Olīveļļas kategorijas
Olīveļļu iedala astoņās kategorijās.Neapstrādāta augstākā labuma (extra virgin) olīveļļa ir augstākā kvalitātes kategorija. Tai nav organoleptisku defektu un tai ir augļaina garša. Tās skābuma līmenis nedrīkst pārsniegt 0,8 %. Neapstrādātai (virgin) olīveļļai var būt atsevišķi sensori defekti, taču tie ir pavisam nelieli. Tās skābums nedrīkst pārsniegt 2 %. Lampantes olīveļļa ir zemākas kvalitātes neapstrādāta olīveļļa, kuras skābums pārsniedz 2 %, tās raksturlielumos nav augļainas garšas un tai ir būtiski sensori defekti. Tā tiek rafinēta vai izmantota rūpnieciskiem mērķiem. Rafinēta olīveļļa tiek iegūta galvenokārt no lampantes eļļas un nereti no neapstrādātas olīveļļas. Tā nav paredzēta mazumtirdzniecības tirgum un tās skābuma līmenis nepārsniedz 0,3 %. Olīveļļa, kas veidota no rafinētas olīveļļas kupāžas ar neapstrādātām olīveļļām, rodas, sajaucot rafinētu olīveļļu ar neapstrādātu augstākā labuma olīveļļu vai neapstrādātu olīveļļu. Tās skābuma līmenis nepārsniedz 1 %. Neattīrīta olīvu izspaidu eļļa tiek iegūta no pārpalikumu masas, kas tiek iegūta pēc eļļas izspiešanas ar mehāniskiem līdzekļiem. Rafinēta olīvu izspaidu eļļa tiek iegūta, rafinējot neattīrītu olīvu izspaidu eļļu. Tās skābuma līmenis nedrīkst pārsniegt 0,3 %. Olīvu izspaidu eļļa rodas, sajaucot rafinētu olīvu izspaidu eļļu ar neapstrādātu augstākā labuma olīveļļu vai neapstrādātu olīveļļu, un tās skābuma līmenis nepārsniedz 1 %.Analīzes metodes eļļas kategorijas noteikšanai
Dažādas olīveļļas kategorijas tiek klasificētas pēc kvalitātes parametriem, kas attiecas uz:fizikāli ķīmiskajiem raksturlielumiem, piemēram, skābuma līmeni, peroksīda skaitli, taukskābju saturu un sterīnu sastāvu; organoleptiskajiem (sensorajiem) raksturlielumiem, piemēram, augļaunību un organoleptisku defektu neesamību.Regulā ir izklāstītas dažādas analīzes metodes, lai noteiktu tālāk uzskaitītos olīveļļu sastāva aspektus:brīvas taukskābes, ko izsaka kā oleīnskābes procentus; peroksīda skaitli; vaska saturu; sterīnu un triterpēndiolu sastāvu un saturu; 2-glicerilmonopalmitāta saturu; taukskābju sastāvu; neapstrādātas olīveļļas organoleptiskos raksturlielumus; stigmastadiēnus; triglicerīdus; vaskus, taukskābju metilesterus un taukskābju etilesteri.Atbilstība
Dalībvalstīm ir pienākums nodrošināt, lai tiktu veiktas piemērotas atbilstības pārbaudes, kuru pamatā ir riska analīze, kas nodrošina deklarētajai kategorijai atbilstīgas olīveļļas tirgošanu. Riska novērtēšanas kritēriji var ietvert:eļļas kategoriju, ražošanas periodu, eļļu cenu attiecībā pret citām augu eļļām, sajaukšanas un iepakošanas darbības, uzglabāšanas vietu un apstākļus, izcelsmes valsti, galamērķa valsti, transportlīdzekļus un partijas tilpumu; tirgus dalībnieka vietu mārketinga ķēdē, tirgoto tilpumu, eļļas kategoriju diapazonu, uzņēmējdarbības veidu, piemēram, spiešana, uzglabāšana, rafinēšana, jaukšana, iepakošana vai mazumtirdzniecība; iepriekš veiktu pārbaužu konstatējumus, tostarp konstatēto defektu skaitu un veidu, tirgoto eļļu parasto kvalitāti, izmantotā tehniskā aprīkojuma veiktspēju; tirgus dalībnieku kvalitātes nodrošināšanas sistēmu vai pašpārbaudes sistēmu, kas saistītas ar atbilstību tirdzniecības standartiem, uzticamību; pārbaužu veikšanas vietu, it sevišķi, ja tā ir pirmajā robežas šķērsošanas punktā, iebraucot ES, un pēdējā robežas šķērsošanas punktā, izbraucot no ES, vai ja tā ir vieta, kur eļļas tiek ražotas, iepakotas, iekrautas vai pārdotas galapatērētājam.Dalībvalstīm ir pienākums jau iepriekš norādīt kritērijus neatbilstības riska noteikšanai un minimālo tirgus dalībnieku, partiju un apjoma skaitu atbilstības pārbaudes veikšanai. Gadā ir jāveic vismaz viena atbilstības pārbaude uz katrām 1000 tonnām olīveļļas, kas tiek tirgotas dalībvalstī.
Ja eļļa neatbilst kategorijas aprakstam, dalībvalstij ir pienākums piemērot efektīvas, samērīgas un preventīvas sankcijas atkarībā no pārkāpuma smaguma un palielināt pārbaužu biežumu, ja pārkāpumi ir būtiski.
Organoleptiskie (sensorie) raksturlielumi
Dalībvalstis var apstiprināt degustatoru žūrijas organoleptisko raksturlielumu novērtēšanai un pārbaudei. Dalībvalstīm saskaroties ar grūtībām izveidot degustatoru žūriju savā teritorijā, tās var izsaukt citā dalībvalstī apstiprinātu degustatoru žūriju.
Marķējums
Ar Deleģēto regulu (ES) 2018/1096 tiek grozīta Īstenošanas Regula (ES) Nr. 29/2012 par olīveļļas tirdzniecības standartiem attiecībā uz dažiem fakultatīviem terminiem, kurus var lietot uz etiķetes:norāde uz maksimālo skābumu, kas gaidāms līdz noteiktajam minimālajam derīguma termiņam; ražas novākšanas gads.
KOPŠ KURA LAIKA ŠĪS REGULAS IR PIEMĒROJAMAS?
Regulu (EEK) Nr. 2568/91 piemēro kopš 1991. gada 6. septembra. Deleģēto regulu (ES) 2018/1096 piemēro kopš 2018. gada 6. augusta.
KONTEKSTS
Skatīt arī:Olīveļļa ES (Eiropas Komisija); Olīveļļa — faktu lapa (Eiropas Komisija).
PAMATDOKUMENTI
Komisijas Regula (EEK) Nr. 2568/91 (1991. gada 11. jūlijs) par olīveļļas un olīvu izspaidu eļļas īpašībām un attiecīgajām analīzes metodēm (OV L 248, 5.9.1991., 1.–83. lpp.)
Regulas (EEK) Nr. 2568/91 turpmākie grozījumi ir iekļauti pamattekstā. Šai konsolidētajai versijai ir tikai dokumentāla vērtība.
Komisijas Īstenošanas regula (ES) 2018/1096 (2018. gada 22. maijs), ar ko attiecībā uz prasībām par noteiktām norādēm olīveļļas marķējumā groza Īstenošanas regulu (ES) Nr. 29/2012 (OV L 197, 3.8.2018., 3.–4. lpp.)
SAISTĪTIE DOKUMENTI
Eiropas Parlamenta un Padomes Regula (ES) Nr. 1308/2013 (2013. gada 17. decembris), ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (OV L 347, 20.12.2013., 671.–854. lpp.)
Skatīt konsolidēto versiju.
Komisijas Īstenošanas regula (ES) Nr. 29/2012 (2012. gada 13. janvāris) par olīveļļas tirdzniecības standartiem (kodifikācija) (OV L 12, 14.1.2012., 14.–21. lpp.)
Skatīt konsolidēto versiju.
Eiropas Parlamenta un Padomes Regula (ES) Nr. 1169/2011 (2011. gada 25. oktobris) par pārtikas produktu informācijas sniegšanu patērētājiem un par grozījumiem Eiropas Parlamenta un Padomes Regulās (EK) Nr. 1924/2006 un (EK) Nr. 1925/2006, un par Komisijas Direktīvas 87/250/EEK, Padomes Direktīvas 90/496/EEK, Komisijas Direktīvas 1999/10/EK, Eiropas Parlamenta un Padomes Direktīvas 2000/13/EK, Komisijas Direktīvu 2002/67/EK un 2008/5/EK un Komisijas Regulas (EK) Nr. 608/2004 atcelšanu (OV L 304, 22.11.2011., 18.–63. lpp.)
Skatīt konsolidēto versiju.
Pēdējo reizi atjaunots: 14.10.2021